เรื่องร้องเรียน (ร้องเรียน,ถนน) วันที่ 2023-10-10 06:35:42 — แขวงคลองชักพระ เขตตลิ่งชัน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660042920
ขอให้ตรวจสอบและแก้ไขปัญหาการถมที่ดินสูงกว่าพื้นถนนภายในซอย บริเวณ ที่ดินริมถนนพุทธมณฑลสาย 1 อยู่ระหว่างซอย38 และซอย40 แขวงฉิมพลี เขตตลิ่งชัน กรุงเทพมหานคร จุดสังเกต จะอยู่ห่างจากศาลตลิ่งชัน ระยะทางประมาณ 500 เมตร เนื่องจากในพื้นที่ดังกล่าวเป็นที่ดินว่างเปล่าที่ทางเจ้าของที่ดิน (ไม่ทราบรายละเอียดของเจ้าของที่ดิน) กำลังดำเนินการปรับปรุงพื้นที่ โดยการนำรถแทรกเตอร์มาทำการถมดินให้สูงกว่าพื้นถนนภายในถนนพุทธมณฑลสาย 1 ซอย 40 สูงประมาณ 1 เมตร ทำให้เวลาที่ฝนตกจะเกิดการไหลของดิน-โคลนเข้าสู่บ้านเรือนของประชาชนที่อยู่ใกล้เคียงด้วย ในแต่ละครั้งจะมีการเริ่มถมดิน ตั้งแต่เวลาประมาณ 08.00-18.00 น. ส่วนใหญ่จะเป็นวันอาทิตย์ (ไม่ทราบสามารถระบุวันอื่นๆ ที่ชัดเจนได้) จากกรณีดังกล่าวทำให้ผู้ร้องและประชาชนที่อาศัยอยู่ใกล้เคียงได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 1 เดือน เบื้องต้นผู้ร้องเคยแจ้งเรื่องไปยังสำนักงานตลิ่งชันแล้ว ล่าสุดวันที่ 8 ตุลาคม 2566 ตั้งแต่เวลาประมาณ 08.00-18.00 น. ทางเจ้าของที่ดินก็มีคำสั่งให้ผู้รับเหมานำดินเข้ามาถมที่ดินให้สูงขึ้นไปอีก จึงประสงค์ให้หน่วยงานที่เกี่ยวข้องดำเนินการตรวจสอบและแก้ไขปัญหาในกรณีดังกล่าว เพื่อเป็นการบรรเทาความเดือดร้อนให้แก่ประชาชนต่อไป (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์) 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata